《成都遨乐诗二十一首·二月二日游江会宝历寺》
宋代·田况

昔年张复之，来乘寇乱馀。
三春虽宴赏，四野忧艰虞。
遂移踏青会，登舟恣游娱。
戒备渐解弛，人情悉安舒。
垂兹五十年，材哲不敢逾。
愚来再更朔，遽及仲春初。
彩舵列城隈，画船满江隅，
轻桡下奔濑，从舆临精庐。
因思贤守事，所作民乃孚。

作者简介：（1005—1063）信都人，徙居开封，字元均。仁宗天圣间进士。再举贤良方正科。夏竦经略陕西，辟为判官，言治边十四事。历右正言、知制诰。保州之役，以知成德军督诸将攻，坑杀降卒数百人。累官枢密使，以疾罢为尚书右丞，以太子少傅致仕。卒谥宣简。有《儒林公议》。